4 साल पुरानी तंजानिया ट्रिप का किया जिक्र, बोलीं- ‘आज भी नर्वस होती हूं’
Taarak Mehta Ka Ooltah Chashmah टीवी शो ‘तारक मेहता का उल्टा चश्मा’ में बबीता जी का किरदार निभाने वालीं एक्ट्रेस मुनमुन दत्ता अपनी 4 साल पुरानी एक ट्रिप से जुड़ी यादें शेयर कीं।
टीवी शो ‘तारक मेहता का उल्टा चश्मा’ में बबीता जी का किरदार निभाने वालीं एक्ट्रेस मुनमुन दत्ता हार्डकाेर एडवेंचर लवर हैं। मुनमुन ने हाल ही में अपनी 4 साल पुरानी एक ट्रिप से जुड़ी यादें शेयर कीं।
उन्होंने बताया कि 2019 में वे तंजानिया स्थित माउंट किलिमंजारो ट्रेक पर गई थीं। हालांकि, इस दौरान उन्हें एंग्जायटी और पैनिक अटैक आए जिसकी वजह से उन्हें यह ट्रेक बीच में ही छोड़ना पड़ा।
मुनमुन आए दिन शूटिंग के बीच से वक्त निकालकर ट्रेक और ट्रिप के लिए निकल जाती हैं।
आज भी सोचकर घबरा जाती हूं
एक पोस्ट शेयर करते हुए मुनमुन ने लिखा, ‘4 साल पहले मैं तंजानिया स्थित माउंट किलिमंजारो ट्रेक पर गई थी। इस ट्रिप के लिए मैं बहुत एक्साइटेड थी और मैंने बिना किसी एक्सपीरियंस के माउंट किलिमंजारो समिट के लिए अटेम्पट किया था। हालांकि, इस दौरान बीच ट्रेक में मुझे एंग्जायटी और पैनिक अटैक आए थे, जिसके बारे में सोचकर मैं आज भी घबरा जाती हूं।’
मैं सबसे स्ट्रॉन्ग पर्सनालिटी थी
4 साल पहले जब मुनमुन ने इस ट्रेक का जिक्र किया था तब उन्होंने लिखा था, ‘लगातार 2 रातों तक क्लॉस्ट्रोफोबिया फील करने के बाद मुझे दो दिन बाद अपने माउंट किलिमंजारो ट्रेक को बीच में ही छोड़ना पड़ा। मैं मेंटली और फिजिकली इस इस ग्रुप की सबसे स्ट्रॉन्ग पर्सनालिटी में से एक थी।’
पहाड़ ने मुझे बहुत कुछ सिखाया
मुनमुन ने आगे लिखा था, ‘मुझे पता था कि मैं उम्मीद से जल्द टाॅप पर पहुंच जाऊंगी। लेकिन आप कभी भी आने वाली हर चीज के लिए तैयार नहीं हो सकते और मेरे मामले में यह क्लॉस्ट्रोफोबिया का सीरियस इश्यू है जिसे मैंने ट्रेक शुरू करने से पहले गिना नहीं था। खैर, पहाड़ ने मुझे बहुत कुछ सिखाया।’
टेंट के बाहर चक्कर खाकर गिर पड़ी थीं
इस ट्रेक के दौरान मुनमुन एक रात टेंट के बाहर चक्कर खाकर गिर पड़ी थीं। इसी के बाद उन्होंने इस ट्रेक को बीच में छोड़ने का फैसला किया। ट्रेक को छोड़ने से पहले मुनमुन ने सी लेवल से 12 हजार फीट तक की ऊंचाई तय कर ली थी।